又到放工時候緊係搵間就腳嘅好野食下野喇，係openrice搵左一陣，最終決定去呢間離公司最近嘅餐廳，地方雖然唔算太大，但員工就夠晒親切，個人真係好耐無食過卡巴.成個羊肉卡巴裡面有椰菜，大量羊肉，沙律醬同埋小小辣醬，入口比平時普通印度小食店嘅更有口感，味道更鮮美，另外令我最深刻嘅係羊肉，羊肉卡巴入面真係有好多有好多羊肉，又唔會太淋，而且味道又夠濃，上層嘅醬份量又岩岩好，一切即流，卡巴層皮入口有勁道，但入口時仍然係充滿羊肉味，仲熱辣辣